सुंदा द्वीप समूह
वर्तमान में इस समूह के द्वीप चार देशों क्रमश: ब्रुनेई, पूर्वी तिमोर, इंडोनेशिया और मलेशिया के बीच विभाजित हैं। द्वीप समूह के ज्यादातर द्वीप इंडोनेशिया के अधिकार क्षेत्र में आते हैं। बोर्नियो नामक द्वीप ब्रुनेई, इंडोनेशिया और मलेशिया के बीच विभाजित है। तिमोर नामक द्वीप पूर्वी तिमोर और इंडोनेशिया के बीच विभाजित है। अन्य छोटे द्वीप भी पूर्वी तिमोर का हिस्सा हैं।
तेरनाते द्वीप
तेरनाते (Ternate) इण्डोनेशिया के मालुकू द्वीपसमूह का एक द्वीप है। यह अपने से बड़े हालमाहेरा द्वीप के पश्चिमी तट से आगे स्थित है। प्रशासनिक रूप से यह इण्डोनेशिया के मालुकू प्रान्त में शामिल है। तेरनाते द्वीप सन् १२५७–१९१४ काल में चलने वाले ऐतिहासिक तेरनाते सलतनत का केन्द्र था।